****

Sveučilište Josipa Jurja Strossmayera u Osijeku

**GRADSKA I SVEUČILIŠNA KNJIŽNICA OSIJEK**

**HR - 31000 OSIJEK, Europska avenija 24**

tel.\*\*385(031)211-218, fax \*\*385(031) 211-218

OIB: 46627536930

e-mail: [gisko@gskos.hr](mailto:gisko@gskos.hr)

WWW: [www.gskos.unios.hr](http://www.gskos.unios.hr)

U Osijeku 15. studenoga 2018.

**Javni govor učenika osnovne škole "Želim, hoću, trebam, volim... čitati"**

Odjel za rad s djecom i mladima Gradske i sveučilišne knjižnice Osijek u suradnji s OŠ Ivana Filipovića, u **utorak, 20.** **studenoga 2018. godine** s početkom u **12.30** **sati** organizira javni govor učenika i učenica na temu **"Želim, hoću, trebam, volim... čitati"**. Događanje će se održati u prostoru American Cornera Gradske i sveučilišne knjižnice Osijek.

Javni je govor pripremljen na osnovi čitanja izabranih naslova domaće i inozemne dječje književnosti, a vodeći se čitateljskim pravima francuskoga književnika Daniela Pennaca, kojim će se obilježiti **Međunarodni dan dječjih prava**. Nastupit će učenici šestih razreda Luka Erdeg, Marina Pašalić, Mirna Đurković, Sara Krpić i Matija Marković, te učenici osmih razreda Tena Nikolić, Bartol Ptičar, Greta Biuk, Luka Štark, Mate Pušić, Nina Benaković, Ana Jalžetić, Katarina Pašalić, Nives Prgomet i Brigita Kupanovac. Učenike su pripremile profesorice Dubravka Ledenčan-Kuštro i Darija Atlagić.

Program poticanja čitanja iz užitka i prava na kritičko mišljenje u obliku javnoga govorenja podržava razvojna prava djece i mladih (razvoj, odgoj i obrazovanje, obitelj, kultura, identitet) te prava sudjelovanja (donošenje odluka, druženje, izražavanje, pristup informacijama) , a dijelom su "Deklaracije o pravima djeteta" koje je usvojila Generalna skupština UN-a 20. studenoga 1959. godine. Trideset godina kasnije usvojena je i "Konvencija o pravima djeteta" (20. studenog 1989. godine).

Dodatne informacije možete dobiti na broj telefona:

* Odjel za rad s djecom i mladima GISKO 031/211-472

Ravnateljica GISKO

Dubravka Pađen Farkaš, viša knjižničarka